མཆོག་གཟིགས་བླ་མ་དམ་པ་གཡུང་དྲུང་
ཕུན་ཚོགས་ཀྱི་གདུང་རྟེན་དཀར་ཆག་
ལྷའི་སྒྲ་སྙན་ཞེས་བྱ་བ་
བཞུགས་སོ།།

د
རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

༈ སྡེབ་སྦྱོར་མཉམ་པའི་བྲྀསྟ་ཡི་གེ་བཅུ་གཅིག་པ་སུམ་བརྟན་ལ་སྤྱིར་རྣམ་གྲངས། ༢༠༤༨ ཡི་གེ་བསྡམས་པ་༢༢༥༢༨ ལྕི་ཡང་ཐུན་མོང་༡༡༢༦༤
ཕྱི་མོ་ ༣༧༩༣ རྣམས་ཡོད་པ་ལས། འདིར་ཤློ་ཀ་གཅིག་ལ་ལྕི་བ་༨༤་ཡང་བ་༢༠ ཡི་གེ་བསྡམས་པ་༤༤ ཕྱི་མོ་༦༨ རྣམས་ཡོད་པ།
2
નવા સીમકાનને રાનમા
། ཏ བྱཱ ཡཱ བཱ དྷ ག ན སྱ ནེ གཽ
ཤེས་བྱ་ཇི་སྙེད་ནམ་མཁའི་སུ་ཁྱད་དུ། 2
ཡ ཐཱ ས དརྦཾ དྲྀ ཤར སྨི ཙོ དེི
།དོན་དས་རི་བཞིནགཟིགས་པའི་འོད་སྟོང་།
ཨུདྷ་ཕྲེད་དུ།
༈ ཡང་པའི་བྱ་བ་ལྔ་ཡང་བ་༤༦༢་པའི་ནང་གསེས་ནཥྚ་ཛ་ཏ་ཛ་གེ་གེ་སྟེ་ཐོག་མ་ཡང་བ་མཉམ་པའི་གྲངས་ཅན།
༢༡ དང་ སྟེང་འོག་ཏུ་༤༠༩༥ མཆིས་པ་ལས། ཨུངྷིཥྚ་༣༥༨ ནས་ཟིན་པཉེ་དབང་རྡོ་རྗེའི་པྲསྟཱ་རས་མཛེས་པའོ། །
અને
།ཨ'བི རྟྟ མོ ངུ དེ མ ཇཱ ར བ །
མཱ མཻ ཤཱ སྟྲ ཏ མ ས རྦ ཐཱ དྷི །
གདུལ་དཀའིམ་རིག་མུན་པ་སེལ་བའི་གཉོན།།རྣམ་པ་གན་མཁྱེན་སྟོན་པ་མཆོག་ལ་འདུད།
།
304

དཀར་ཆག

དམུ་གཤེན་རྒྱལ་བའི་རྗེས་སྐྱེས་སེམས་དཔའ་ཆེ།།
འགྲོ་དྲུག་ཆུ་བོ་བཞི་ལས་སྒྲོལ་བའི་གྲུ།།
འཕྲུལ་ངག་བདེན་པས་ཐར་པའི་ལམ་སྟོན་པ།།
ཡིད་བཞིན་ནོར་བུའི་ཕྲེང་བ་མཚུངས་དེར་བསྔགས།།
དོན་དམ་བདེན་མཐོང་མྱང་འདས་མཐར་སོན་ཀྱང༌།།
རྒྱུན་གནས་ཐུགས་རྗེས་རྒྱ་མཚོར་དེད་དཔོན་བཞིན།།
སྲིད་པའི་ལམ་འཇུག་སྲིད་པ་དཀྲིད་དྲང་བ།།
ཞར་བོད་མཁས་དང་གྲུབ་པའི་ཚོགས་ཀུན་རྒྱལ།།
བསླབ་གསུམ་གསེར་གྱི་ལྟུན་པོ་བགྱིད་ཆགས་ཤིང༌།།
གསང་སེམས་མངོན་རྟོགས་ཉི་ཟླའི་རྣ་རྒྱན་གྱིས།
གཡུང་དྲུང་བོན་བསྟན་ཆུ་སྐྱེས་ཚལ་འབྱེད་པ།།
ཕུན་ཚོགས་འབྱུང་གནས་བླ་མར་ཕྱག་བགྱིའོ།།
མི་ཕྱེད་ཤིན་ཏུ་རྟོགས་དཀའ་གཡུང་དྲུང་གི།
རེ་ཁཱས་མཚོན་བྱས་སྙིགས་དུས་གྲུབ་པའི་ཕུལ།།
305

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

སྲིད་ཞིའི་ཕུན་ཚོགས་མཐའ་དག་སྐད་ཅིག་ལ།།
འབད་མེད་སྩོལ་དེ་གང་གི་རྣམ་པར་ཐར།
གཡུང་དྲུང་བསྟན་པའི་སྒོར་ཞུགས་རྒྱུ་སྐར་དབུས།།
མཁྱེན་རྟོགས་ཕུན་ཚོགས་བདུད་རྩིའི་ཐིག་ལེ་གང༌།།
མི་གནས་ཞི་བར་གཟིམས་པའི་བོན་གྱི་སྐུའི།།
རྟེན་མཆོག་བྱུང་བ་མདོ་ཙམ་བསྙད་པར་བྱ།།
དེའང་ཚངས་རྒྱུང་གི་འཇིག་རྟེན་ཁྲག་ཁྲིག་གཅིག་གིས་གཏམས་པའི་སྟོང་
གསུམ་འཇིག་རྟེན་མཉམ་ཆགས་མཉམ་འཇིག་མཐའ་དག་འདུལ་བའི་སྟོན་པ་ནི།
ཡེ་ཉིད་ཀྱི་སྟོན་པ་བོན་གྱི་སྐུ་བདེ་བ་ཆེན་པོ་བདག་ཏུ་མེད་པའི་ཀུན་ཏུ་བཟང་པོའི་
ངང་ལས། ཐུགས་རྗེའི་སྟོན་པ་ལྟུན་གྲུབ་གནས་ཀྱི་འོག་མིན་དུ་བདག་ཏུ་ཡོད་པའི་
ཀུན་བཟང་ལོངས་སྐུ་གཤེན་ལྷ་འོད་དཀར་དུ་ཤར། དེ་ཉིད་ཀྱི་ཐུགས་རྗེའི་རྩལ་
ལས་འདུལ་བྱེད་དང༌། སྲིད་པའི་རྒྱལ་པོ་སངས་པོ་འབུམ་ཁྲི་ཡབ་ཡུམ་གྱིས་
གདུལ་བྱའི་ཡུལ་སྤྲོས་པས་ཐུགས་རྗེ་དང་ཡུལ་འཛོམས་ཏེ་སྤྲུལ་པའི་སྐུ་བྱེ་བ་ཕྲག་
བརྒྱར་སྣང༌། དེའང་ཕྱི་ལྟར་ན་སྟོན་པ་གཤེན་རབ་མི་བོ། ནང་ལྟར་ན་གསང་བ་
འདུས་པ། གསང་བ་ལྟར་ན་ཁྲི་བཞིན་མ་ཏིང་ཞེས་བྱ་བ་དེ་ཉིད་གདུལ་བྱའི་སྣང་
ངོར་བསྐལ་པ་གྲངས་མེད་གསུམ་དུ་ཚོགས་བསགས་ཤིང་སྒྲིབ་པ་སྦྱངས་ནས་
དབྱིངས་ཀྱི་ངང་དུ་མངོན་པར་སངས་རྒྱས་ཀྱང༌། རྒྱུན་གནས་ཐུགས་རྗེ་རྣམ་བཞིའི་
306

མཆོག་གཟིགས་བླ་མ་དམ་པ་གཡུང་དྲུང་ཕུན་ཚོགས་ཀྱི་གདུང་རྟེན་དཀར་ཆག

རྩལ་གཡོས་ཏེ། དགའ་ལྡན་ལྟའི་གནས་ནས་འཛམ་གླིང་མིའི་སྟོན་པ་ལ་གཤེགས།
གནས་རིས་ཆེན་པོ་བཞི་ནས་ཡས་མར་དུ་བྱོན། གཟུགས་མེད་གཟུགས་ཁམས་
འདོད་ལྟ་རིགས་དྲུག་གི་གནས་སུ་བོན་གྱི་འཁོར་ལོ་བསྐོར། སུམ་ཅུ་རྩ་གསུམ་
གྱི་གནས་སུ་དཔལ་ལྷ་ལས་བབས་པའི་མཆོད་རྟེན་ཐོག་མར་བཞེངས། གཟིགས་
ཚད་ལྔ་དང་དགོངས་ཚད་ལྔ་ཐུགས་ལ་བཀྲམ་ནས་ཞིང་ཁམས་འོལ་མོ་ལུང་རིང་དུ་
སྤྲུལ་པའི་སྐུར་བྱོན། མཛད་པ་ཆེན་པོ་བཅུ་གཉིས་དང་ཕྲ་མོ་དྲུག
མི་ལོ་སུམ་སྟོང་གཅིག་བརྒྱའི་བར་དུ་བསྟན། འདོད་ཆགས་ཀྱི་གཉེན་པོར་འཕན་
ཡུལ་འདུལ་བའི་བོན་སྒོ། ཞེ་སྡང་གི་གཉེན་པོ་ཆབ་དཀར་སྔགས་ཀྱི་བོན་སྒོ།
གཏི་མུག་གི་གཉེན་པོར་དཔོན་གསས་ལུང་གི་བོན་སྒོ། དུག་གསུམ་ཆ་མཉམ་
གྱི་གཉེན་པོར་གཙང་མཐོ་ཐོག་སྤྱི་རྒྱུག་མཛོད་ཀྱི་བོན་སྒོ། དེ་རེ་རེ་ལའང་ཉི་ཁྲི་
ཆིག་སྟོང་རེ་སྟེ་བོན་སྒོ་བརྒྱད་ཁྲི་བཞི་སྟོང་གསུངས། འགྲོ་བ་རྣམས་ལ་ཐར་པའི་
ལམ་བསྩལ། ཁྱད་པར་དུ།
མདོ་དྲི་མ་མེད་པ་ལས།
བསྟན་པ་རྗེས་བཞག་རྣམ་པ་གསུམ་ཡིན་ཏེ།།
སྐུ་གདུང་སྐུ་གཟུགས་གསུང་རབ་གླེགས་བམ་གསུམ།།
ཐོག་མར་སྐུ་གདུང་བསྟན་པའི་རྗེས་བཞག་བྱུང་།།
307

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

ཞེས་གསུངས་པ་ལྟར་ལྷ་ཀླུ་མིའི་གནས་སུ་བསྟན་པ་རྣམ་གསུམ་རྗེས་སུ་
བཞག་པའི་སླད་དུ་རིག་པའི་གནས་ལྔའི་ཐོག་མ་བཟོ་རིག་པ་ནི་བཟོ་རྒྱལ་གར་མ་ལི་
ཤོ་ལ་གསུངས། དེ་ལ་གཏུགས་ཤིང་ཤེས་རབ་ཀྱི་རྩལ་སྦྱངས་པའི་མཁས་པ་ཆེན་པོ་
དྲུག་བྱུང༌། འཇིག་རྟེན་ཐམས་ཅད་ཡོན་ཏན་གྱི་རྒྱན། བསྟན་པ་ཆགས་པའི་ཞིང་
དུ་མཛད། དེ་ལྟར་སྟོན་པ་ཉིད་འཇིག་རྟེན་དུ་བཞུགས་པའི་སྐབས་སུ་བདེ་གཤེགས་
མཆོད་རྟེན་བརྒྱད་ལ་སོགས་པ་དཔག་ཏུ་མེད་པ་བྱུང་ཞིང་། སྟོན་པ་མྱ་ངན་ལས་
འདས་ནས་གདུང་འཚོབ་ཆེན་པོ་མུ་ཆོ་ལྡེམ་དྲུག་གིས་བཀའི་འཁོར་ལོ་གཉིས་པ་
བསྐོར། འཛམ་གླིང་མཛེས་པའི་རྒྱན་དྲུག་ལ་སོགས་པས་བཀའི་བསྡུ་བ་མཛད་པ་
ནས་བཟུང༌། ད་ལྟའི་བར་དུ།
ཕོ་བྲང་གཞལ་ཡས་བདེ་གཤེགས་སྐུ་ཡི་རྒྱུད།།
འཛབ་བསྙེན་ཚ་ཚ་བདེ་གཤེགས་གསུང་གི་རྒྱུད།།
རྣམ་དག་མཆོད་རྟེན་བདེ་གཤེགས་ཐུགས་ཀྱི་རྒྱུད།།
ཅེས་པ་ལྟར་སྐུ་གདུང་རྣམ་པ་གསུམ་གྱིས་འཇིག་རྟེན་གྱི་ཁམས་བཀངས་
ཤིང་སྐྱེ་དགུའི་བསོད་ནམས་ཀྱི་ཞིང་དུ་གྱུར། བོད་ཀྱི་ཡུལ་འདིར་ཡང་བདུད་རྗེ་
ཁྱབ་པའི་དམག་གིས་གཤེན་གྱི་རྟ་བདུན་བརྐུས་པའི་རྗེས་གཅོད་ཟོལ་གྱིས་རྣམ་
མཁྱེན་སྟོན་པ་དངོས་སུ་ཕེབ་ནས་སྐུ་གསུང་ཐུགས་ཀྱི་རྟེན་སྤྲུལ། གྲུབ་མཐས་བློ་
མ་བསྒྱུར་བའི་བོད་ཀྱི་སྐྱེ་བོ་དྲང་བའི་ཐབས་སུ་རྒྱུའི་བོན་སྒོ་ཕྱོགས་ཙམ་བསྟན།
308

མཆོག་གཟིགས་བླ་མ་དམ་པ་གཡུང་དྲུང་ཕུན་ཚོགས་ཀྱི་གདུང་རྟེན་དཀར་ཆག

མ་འོངས་པ་ན་བསྟན་པ་ཆགས་ཤིང་རྒྱལ་གཤིན་གྱི་བརྒྱུད་པ་འབྱུང་བའི་གནས་
སུ་བྱིན་གྱིས་བརླབས་པ་ལྟར། ལྷ་གཉའ་ཁྲི་བཙན་པོའི་སྐབས་ནས་བཟུང༌།
སྟོད་ཀྱི་བླ་མ་ཆེ་དྲུག་ལ་སོགས་པ་བྱོན་ཏེ་བོན་སྔ་དར་གྱི་དབུ་ཚུགས། རྒྱལ་པོ་
བྱ་ཁྲིའམ་མུ་ནེ་བཙན་པོའི་སྐུ་རིང་ནས་ཁྲི་སྲོང་གི་བར་དུ་བར་གྱི་གདུང་བརྒྱུད་བཅུ་
གསུམ་ལ་སོགས་པ་བྱོན་ཏེ་བོན་བར་དར་གྱི་སྐབས་བྱུང༌། དེ་ནས་བསྟན་པ་རིན་
པོ་ཆེ་གཏེར་དུ་གཤེགས་པའི་དུས་ཀྱི་ཚེ་མཁས་པ་མི་བཞི། མཐུ་ཆེན་མི་དགུ་
ལ་སོགས་པས་འཇིག་རྟེན་བདེ་ལེགས་སྒྲུབ་པའི་བོན་ཅུང་ཟད་མ་གཏོགས་སྒོ་བཞི་
མཛོད་ལྔའི་དངོས་གཞི་རྣམས་གཏེར་དུ་གཏམས་ནས་དུས་རིང་ཞིག་འདས་པ་ན།
སྨོན་ལམ་གྱི་དབང་གིས་སྤྲུལ་སྐུ་གཤེན་གྱེར་རྨ་དབྱིལ་གྱིས་ཐོག་དྲངས།
ཕྱིས་བྱོན་རིག་འཛིན་སྤྲུལ་སྐུ་རྣམ་བཞིས་གཞུག་སྐྱོང་བའི་གྱེར་གཤེན་སེམས་དཔའ་
མང་པོས་གཏེར་སྒོ་བྱེ་སྟེད་འབྱེད་པར་མཛད་པ་ལས་གྲགས་ཆེ་བ་དབུས་
གཏེར་བྱང་གཏེར་ལྷོ་གཏེར་གསུམ་སྟེ། དེ་དག་བརྒྱུད་འཛིན་བྲུ་ཞུ་སྤ་རྨེའུ།
རྒྱལ་གཤེན་ཆེན་པོ་རིག་འཛིན་ཞིག་པོ་རྣམ་དྲུག་གི་གདུང་འཛིན་ལ་སོགས་པའི་
གཤེན་པོ་རྣམས་ཀྱིས་ཡོངས་སུ་སྤེལ་བས་བོན་ཕྱི་དར་གྱི་བསྟན་པ་ཕྱི་ཕྱིར་རྒྱས་
པར་འགྱུར་བ་ལུང་དང་ཁ་བྱང་རྣམས་ལས་གསུངས། དེ་ལྟ་བུའི་བརྒྱུད་འཛིན་
གཤེན་པོ་ཉི་ཟླ་ལྟར་ཡོངས་སུ་གྲགས་པ་དང༌། སྦས་པའི་ཚུལ་ཅན་ཀུ་སཱ་ལིའི་
བརྟུལ་ཞུགས་འཆང་བས་བསྟན་པ་སྐྱོང་ཞིང་འབྲེལ་ཚད་དོན་ལྡན་དུ་མཛད་པ་མ་
309

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

ངེས་སྐར་ལྟར་བཀྲ་བ་ལས། འདིར་མདོ་ཁམས་ཆུ་བཞི་སྒང་དྲུག་གི་ནང་
ཆོས་བཞིན་སྤྱོད་
ཚན་འབྲི་ཟླའི་ཆུ་ཀླུང་ཆེན་པོའི་བར་དུ་ཆུད་པ་ཟལ་མོ་སྒང༌།
པའི་ས་སྐྱོང་སྡེ་དགེའི་མངའ་རིས། སྤྲུལ་སྐུ་གཤེན་གསས་ལྷ་རྗེ། འགྲོ་མགོན་
ཤར་བ་རྣལ་འབྱོར། ཁྲོམ་ཞིག་ཁྲོ་བོ་རྒྱལ་མཚན་སོགས་གྲུབ་པའི་སྐྱེས་བུ་
མང་པོ་སྐུ་འཁྲུངས་ཤིང་སྒྲུབ་པའི་གནས་དང་ཉེ་བ། ནུ་གཤེན་སྨན་རིའི་མཁན་
རབས། རིག་འཛིན་ཀུན་གྲོལ་གྲགས་པ་སོགས་སྐྱེས་ཆེན་མང་པོའི་ཞབས་ཀྱིས་
བཅགས་ཤིང༌། ཁྱད་པར་མདོ་ཁམས་སྤྱིའི་བླ་མཆོད། ཞྭ་དཀར་མོ་ཅ ་གྱི་
བདག་པོ། ཁྱུང་པོ་བླ་མ་རང་གྲོལ་བློ་གྲོས་གྲགས་པ་རྒྱལ་མཚན་ནས་བརྩམས།
དབོན་བརྒྱུད་མཁས་ཤིང་གྲུབ་པ་བརྙེས་པ་ཟམ་མ་ཆད་པར་བྱོན་པའི་ཡུལ་ལྗོངས་
དང་འདབས་ཆགས་པ། ཞིང་སྐྱེས་ཀྱི་དཔའ་བོ་རྣལ་འབྱོར་མ་རྒྱུན་མི་ཆད་པར་
བྱོན་པའི་གནས་བཟང་པོར་འགྲོ་བའི་འདྲེན་པ། གྲུབ་པའི་དབང་ཕྱུག །
བསྟན་པའི་སྒྲོན་མེ། ཡོངས་སུ་གྲགས་པའི་མཚན་ཐར་བདེ་རྟོགས་ལྡན་གཡུང་
དྲུང་ཕུན་ཚོགས་ཞེས་བྱ་བའི་སྐྱེས་བུ་ཆེན་པོ་དེ་ཉིད་བྱོན་པ་
དེའང་སྐུ་ན་ཕྲ་མོའི་དུས་ནས་འཇིག་རྟེན་ཁྱིམ་པའི་གནས་ལ་ངན་སྐྱུགས་དང་
མི་གཙང་བའི་ཕུང་པོ་ལྟར་གཟིགས། ལྷ་མའི་བདེ་འབྱོར་མཐའ་དག་ལ་སྐྱུགས་ནད་
ཅན་གྱིས་ཟས་མཐོང་བ་ལྟར་ཞེན་པ་གཏིང་ནས་ལོག་སྲིད་ལས་ངེས་པར་འབྱུང་བའི་
བློའི་ཤུགས་དྲག་པོས་གཞན་སུས་ཀྱང་མ་བསྐུལ་བར་རྟག་ཏུ་དགེ་བའི་བྱ་བ་ཁོ་ན་ལ་
310

མཆོག་གཟིགས་བླ་མ་དམ་པ་གཡུང་དྲུང་ཕུན་ཚོགས་ཀྱི་གདུང་རྟེན་དཀར་ཆག

བརྩོན། གནས་ལུགས་ཇི་བཞིན་གཟིགས་པའི་རྟོགས་ལྡན་ཆེན་པོ་ཡེ་ཤེས་བསྟན་
འཛིན་ལ་སོགས་པ་བཤེས་གཉེན་མཚན་ཉིད་དང་ལྡན་པ་མང་པོ་བསྟེན་ཏེ་ཕྱི་ནང་
གསང་བའི་བོན་རྣམས་སྒྲོ་འདོགསཆོད་པར་མཛད། ར་བླ་འདུལ་བཚུལ་ཁྲིམས་དང་།
ཁྱུང་པོ་ཚུལ་ཁྲིམས་མཆོག་ལེགས་སོགས་གྲུབ་པའི་སྐྱེས་བུ་དུ་མས་བསྟི་བའི་དབེན་
གནས་ཐར་བདེ་མི་གཡོ་བསམ་གཏན་གླིང་དུ་སྒྲུབ་པའི་རྒྱལ་མཚན་སྐུ་ཚེ་རིལ་པོར་
བཙུགས། སྐུ་མདུན་ཐམས་ཅད་མཁྱེན་པ་བསོད་ནམས་ཡེ་ཤེས་ཀྱིས་ཤིང་རྟའི་ལམ་
སྲོལ་གསར་དུ་ཕྱེས་པའི་སྐྱེས་བུ་གསུམ་གྱི་ལམ་རིམ་དང༌། དགོངས་མཛད་རི་ཁྲོད་
ཆེན་པོའི་བཀའ་སྲོལ་ཨ་ཁྲིད་སོགས་ལ་གཞི་བཟུང་། བླ་ཆེན་དྲན་པའི་ཡང་སྲིད་
རིག་འཛིན་ཆེན་པོ་ཀུན་གྲོལ་གྲགས་པའི་ཟབ་གཏེར་མཁའ་འགྲོའི་ཁ་རླངས་མ་ཡལ་
ཞིང་བྱིན་རླབས་ཀྱི་གཟི་བྱིན་མ་ཉམས་པ་མཁའ་འགྲོ་གསང་མཛོད་ཆེན་མོ་དང༌།
གསས་མཁར་སུམ་བརྒྱ་དྲུག་ཅུའི་མན་ངག་སྙིང་ཏིག་ཏུ་དྲིལ་བ་དམར་མོ་མཛུབ་ཁྲིད་
ལ་བཙལ་དུ་བཏོན་ཏེ། ཆུ་བོ་རྒྱུན་གྱི་རྣལ་འབྱོར་ལ་བརྩོན་པས་ལས་ཀྱི་རླུང་ཐམས་
ཅད་ཡེ་ཤེ
་ཡེ་ཤེས་ཀྱི་རྩ་ཨ་བ་དྷཱུ་ཏིར་དག །འོད་གསལ་ནམ་མཁའ་ལྟ་བུ་མངོན་ ན་དུ་གྱུར།
འཁོར་འདས་ཐམས་ཅད་དག་པའི་སྣང་བ་དཀྱིལ་འཁོར་རབ་འབྱམས་སུ་གཟིགས།
བར་སྐབས་འགའ་ཞིག་ཏུ་ཐུགས་དམ་གྱི་རྟོགས་པ་ལ་བོགས་དབྱུང་ཞིང་གདུལ་བྱའི་
སྐྱེ་བོ་མང་པོ་ཐར་པའི་ལམ་ལ་དཀྲི་བའི་སླད་དུ། རོང་བཞི་ཤོད་ཆེན་བཅོ་བརྒྱད་
གཙོས་རིག་འཛིན་གོང་མའི་འདུག་གནས་ཕལ་མོ་ཆེར་ཕེབ་ནས་བསགས་སྦྱངས་དང་
311

རྟེན་བཤད་དང་གནས་ཡིག་རྣམ་ཐར་སོགས་ཀྱི་སྐོར།

ཐུགས་དམ་གྱི་རིམ་པ་རྒྱ་ཆེར་གནང༌། ཁྱད་པར་གཙང་སྟོད་ཕྱུག་མོ་དཔལ་རིང་
བཀྲ་ཤིས་སྨན་རིའི་གདན་སར་སྙིགས་དུས་ཀྱི་རྒྱལ་བ་གཉིས་པ་མཉམ་མེད་ཤེས་རབ་
རྒྱལ་མཚན་གྱི་སེང་གེའི་ཁྲི་ལ་བཞུགས་པ་སྐུ་མདུན་མཁས་གྲུབ་བསོད་ནམས་བློ་གྲོས་
ལས་གཙང་མའི་ཁྲིམས་ཉིས་བརྒྱ་ལྔ་བཅུ་རྫོགས་པར་གསན་ནས་སྐུ་ཚེ་ཇི་སྲིད་དུ་ཤ་
ཆང་ལྗགས་ཐོག་ཏུ་མི་འཇོག་ཅིང་ཚུལ་གོས་རྒྱུན་ཏུ་བཞེས་པ་སོགས་དྲང་སྲོང་གི་སྤྱོད་
ལམ་ཤིན་ཏུ་གཙང་བར་མཛད། སྙིང་པོ་རྣམ་གསུམ་གཙོར་གྱུར་གསར་རྙིང་བོན་སྡེ་
མང་པོའི་ལྷག་པའི་ལྷ་ཡི་གསུང་བཟླས་ཀྱང་དཔག་མེད་མཛད་ཅིང༌། གཞན་ཕན་
ཐུགས་བསྐྱེད་ཆེན་པོས་ཆེད་དུ་བསྒྲུབས་པའི་དམ་རྫས་མྱང་གྲོལ་འགྱེད་ཅིང་སྨིན་གྲོལ་
བོན་སྦྱིན་ལོ་བསྟར་དུ་བསྩལ་བས་རིས་མེད་ཀྱི་འགྲོ་བ་བསམ་གྱིས་མི་ཁྱབ་པ་རྣམ་པར་
གྲོལ་བའི་ལམ་ལ་བཀོད། བྱ་བཏང་གི་ཚུལ་ལ་དཔག་པའི་སྐུ་གསུང་ཐུགས་རྟེན་
ཀྱང་རྒྱ་ཆེར་བཞེངས་ནས་དད་རྫས་བྱུང་ངོ་ཅོག་ཚོགས་གཉིས་རླབས་པོ་ཆེར་སྤེལ།
སྐལ་ལྡན་གྱི་སློབ་མ་སྤྱི་ལ་ལམ་རིམ་ལ་སོགས་པ་དང༌། ཐུན་མོང་མ་ཡིན་པ་རྣམས་
ལ་མཁའ་འགྲོ་གསང་བའི་མཛོད་སོགས་བོན་གྱི་འཁོར་ལོ་བསྐོར་བས་དད་བརྩོན་
ལྡན་པ་མང་པོ་གྲུབ་པའི་ས་ལ་བཀོད་ཅིང་། འབྲེལ་ཚད་ཀུན་ལ་ཐར་པའི་ས་བོན་ཁྱད་
པར་ཅན་བསྐྲུན། མདོར་ན་དམ་པ་འདི་ཉིད།
སྤྱོད་པ་བླ་མེད་ཕྱིན་བཅུའི་ཕ་རོལ་སོན།།
ལྟ་བ་སྟོང་ཉིད་བཅོ་བརྒྱད་ཉམས་སུ་ལོངས།།
312

མཆོག་གཟིགས་བླ་མ་དམ་པ་གཡུང་དྲུང་ཕུན་ཚོགས་ཀྱི་གདུང་རྟེན་དཀར་ཆག

ལམ་བྱང་ཆུབ་ཀྱི་ཡན་ལག་བཅུ་གཉིས་བགྲོད། གཡུང་དྲུང་གི་ས་བཅུ་
མཐར་ཕྱིན་ནས། འབྲས་བུའི་རྟགས་བཅུ་གཅིག་དང་ལྡན་པའི་གདོད་མའི་
མགོན་པོའི་རྒྱལ་སར་གཤེགས་པར་འགྱུར་བ་ཅན་དུ་གདོན་མི་ཟ་ཞིང་། དེ་ལྟར་ཡང་
ལམ་རིམ་བགྲོད་ཀྱི་སོ་སྐྱེ་ཕལ་པ་ཙམ་མ་ཡིན་པ་བསམ་བཞིན་སྐྱེ་བ་བཤེས་པའི་སར་
གནས་